**Ա Մ Փ Ո Փ Ա Թ Ե Ր Թ**

«Ն․ ԱԴՈՆՑԻ ԱՆՎԱՆ ՍԻՍԻԱՆԻ ՊԱՏՄՈՒԹՅԱՆ ԹԱՆԳԱՐԱՆ» ՊԵՏԱԿԱՆ ՈՉ ԱՌևՏՐԱՅԻՆ ԿԱԶՄԱԿԵՐՊՈՒԹՅՈՒՆԸ «ՀԱՅԱՍՏԱՆԻ ՊԱՏՄՈՒԹՅԱՆ ԹԱՆԳԱՐԱՆ» ՊԵՏԱԿԱՆ ՈՉ ԱՌևՏՐԱՅԻՆ ԿԱԶՄԱԿԵՐՊՈՒԹՅԱՆԸ ՄԻԱՑՄԱՆ ՁԵՎՈՎ ՎԵՐԱԿԱԶՄԱԿԵՐՊԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2002 ԹՎԱԿԱՆԻ ՀՈՒՆԻՍԻ 6-Ի N 886-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. **ՀՀ ֆինանսների նախարարություն** | **16․02․2023** |
| N 01/34-3/2744-2023 |
| «Ն․ Ադոնցի անվան Սիսիանի պատմության թանգարան» պետական ոչ առևտրային կազմակերպությունը «Հայաստանի պատմության թանգարան» պետական ոչ առևտրային կազմակերպությանը միացման ձևով վերակազմակերպելու և Հայաստանի Հանրապետության կառավարության 2002 թվականի հունիսի 6-ի N 886-ն որոշման մեջ փոփոխություն կատարելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ առարկություններ չունի:  Միաժամանակ, Նախագծին կից ներկայացված հիմնավորման 1-ին կետի համաձայն՝ Նախագծի ընդունման անհրաժեշտությունը պայմանավորված է թանգարանների կառավարման միասնական քաղաքականության իրականացմամբ, որն իր հերթին կնպաստի կառավարման արդյունավետության բարձրացմանը, մինչդեռ Նախագծին կից հիմնավորման մեջ նշված պետական ոչ առևտրային կազմակերպությունների օպտիմալացման և խոշորացման արդյունքում ակնկալվող արդյունքների, մասնավորապես հնարավոր ֆինանսական տնտեսումների կամ ավելորդ գործառույթների կրճատման վերաբերյալ որևէ տեղեկատվություն ներկայացված չէ:  Նկատի ունենալով, որ Նախագծի 3-րդ կետի 2-րդ ենթակետի համաձայն՝ ՀՀ կրթության, գիտության, մշակույթի և սպորտի նախարարի կողմից եռամսյա ժամկետում սահմանված կարգով ՀՀ վարչապետի աշխատակազմ պետք է ներկայացվի «Հայաստանի Հանրապետության կառավարության 2022 թվականի դեկտեմբերի 29-ի N 2111-Ն որոշման մեջ փոփոխություններ կատարելու մասին» ՀՀ կառավարության որոշման նախագիծ, առաջարկում ենք դրանում ներառել վերոհիշյալ բացակայող տեղեկատվությունը: | Ընդունվել է ի գիտություն։ |
| 1. **ՀՀ տարածքային կառավարման և ենթակառուցվածքների նախարարություն** | **13.02.2023թ.** |
| **N** ԳՍ//4323-2023 |
|  |
| Նախագծի վերաբերյալ առաջարկում ենք Նախագծում նախատեսել դրույթ՝ Նախագծի 3-րդ կետի 1-ին ենթակետում նշված աշխատանքների ավարտից հետո «Ն․ Ադոնցի անվան Սիսիանի պատմության թանգարան» պետական ոչ առևտրային կազմակերպության հետ 21.10.2011թ. կնքված ոչ բնակելի տարածքի անհատույց օգտագործման թիվ 119/0011 պայմանագրում որոշումից բխող փոփոխություններ կատարելու մասին համաձայնագիր կնքելու վերաբերյալ: | Ընդունվել է։ |
| **ՀՀ Վարչապետի աշխատակազմ**  **սոցիալական վարչություն** | **№ 02/16.11/7783-2023**  **07․03․2023** |
| 1. Առաջարկում ենք նախագծի հիմնավորման մեջ ներառել մանրամասն տեղեկատվություն միացող պետական ոչ առևտրային կազմակերպության՝ Ն. Ադոնցի անվան Սիսիանի պատմության թանգարանի ֆոնդերի, մշտական և ժամանակավոր ցուցադրությունների, իրականացրած միջոցառումների (առկայության դեպքում, օր.՝ վերջին 1-2 տարիների ընթացքում), կազմակերպությանը սեփականության իրավունքով հանձնված և/կամ օգտագործման իրավունքով ամրացված գույքի, հաստիքների քանակի, վերակազմակերպման արդյունքում հաստիքների կրճատման (եթե նախատեսվում է), ինչպես նաև՝ տեղեկատվություն ՀՀ պետական բյուջեի միջոցների խնայողության (եթե այդպիսին նախատեսվում է) վերաբերյալ։  Վերոգյալ տեղեկատվության, ինչպես նաև կառավարման ընթացքում ծագող խնդիրների (եթե այդպիսիք առկա են) վերաբերյալ տեղեկատվության առկայությունը, մեր կարծիքով, հնարավորություն կընձեռի հիմնավոր պատկերացում կազմել նախագծի ընդունման անհրաժեշտության վերաբերյալ:  2. Միաժամանակ, առաջարկում ենք նախագծի հիմնավորման 6-րդ կետը համապատասխանեցնել վարչապետի 2021 թվականի նոյեմբերի 26-ի թիվ 02/16.10/40655-2021 հանձնարարականի պահանջներին։ | Ընդունվել է։ |
| **ՀՀ արդարադատության նախարարություն** | **27․03․2023** |
| //15178-2023 |
| ««Ն․ Ադոնցի անվան Սիսիանի պատմության թանգարան» պետական ոչ առևտրային կազմակերպությունը «Հայաստանի պատմության թանգարան» պետական ոչ առևտրային կազմակերպությանը միացման ձևով վերակազմակերպելու և Հայաստանի Հանրապետության կառավարության 2002 թվականի հունիսի 6-ի N 886-Ն որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը՝  1. Նախագծի 3-րդ կետի 1-ին ենթակետի «ա» պարբերությունը ունի լրացուցիչ հստակեցման և խմբագրման կարիք, քանի որ ոչ Նախագծից և ոչ էլ Նախագծին կից ներկայացված հիմնավորումից պարզ չի դառնում, թե ի՞նչ գույք է նախատեսվում անհատույց օգտագործման իրավունքով հանձնել «Հայաստանի պատմության թանգարան» պետական ոչ առևտրային կազմակերպությանը և արդյո՞ք այդ գույքը ներկայումս հանձնված է «Ն․ Ադոնցի անվան Սիսիանի պատմության թանգարան» պետական ոչ առևտրային կազմակերպությունը, թե ոչ:  2. Նախագծի 1-ին կետում «պետական գրանցման համարը` 88.210.00788 / 2003-02-18» և «պետական գրանցման համարը` 286.210.04828 / 2003-01-31» բառերն ու թվերն անհրաժեշտ է համապատասխանաբար փոխարինել «պետական գրանցման համարը` 88.210.00788, գրանցման օրը՝ 2003-02-18» և «պետական գրանցման համարը` 286.210.04828, գրանցման օրը՝ 2003-01-31» բառերով ու թվերով։  3. Նախագծի 3-րդ կետի 1-ին ենթակետն առաջարկում ենք լրացնել նոր պարբերությամբ հետևյալ բովանդակությամբ.  «գ. «Հայաստանի պատմության թանգարան» պետական ոչ առևտրային կազմակերպության կանոնադրության սույն որոշումից բխող փոփոխությունների կատարումը»։ | Ընդունվել է։ |